CELEX: 32005R1148
Language: mt
Date: 2005-07-15 00:00:00
Title: Regolament tal-Kummissjoni (KE) Nru 1148/2005 tal- 15 ta' Lulju 2005 li jemenda l-Anness I tar-Regolament tal Kunsill (KEE) Nru 2377/90 li jistabbilixxi proċedura tal-Komunità biex jiġu determinati l-limiti massimi tar-residwi tal-prodotti tal-mediċina veterinarja fl-affarijiet tal-ikel li huma ta' oriġini mill-annimali, fir-rigward tal-penethamate. Test b'rilevanza għaż-ŻEE

5.12.2008          MT             Il-Ġurnal Uffiċjali ta’ l-Unjoni Ewropea                       407

32005R1148

L 185/20                      IL-ĠURNAL UFFIĊJALI TA’ L-UNJONI EWROPEA                      16.7.2005

                  REGOLAMENT TAL-KUMMISSJONI (KE) Nru 1148/2005

                                         tal-15 ta' Lulju 2005

     li jemenda l-Anness I tar-Regolament tal Kunsill (KEE) Nru 2377/90 li jistabbilixxi
    proċedura tal-Komunità biex jiġu determinati l-limiti massimi tar-residwi tal-prodotti
       tal-mediċina veterinarja fl-affarijiet tal-ikel li huma ta' oriġini mill-annimali, fir-
                                   rigward tal-penethamate.

                                   (Test b'relevanza għaż-ŻEE)

IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li
jistabbilixxi l-limitu massimu tar-residwi tal-prodotti mediċinali veterinarji f'oġġetti tal-ikel ta'
oriġini mill-annimali1, u partikolarment l-Artikolu 2 tiegħu,
Wara li kkunsidrat l-opinjoni tal-Aġenzija Ewropea tal-Mediċini li kienet ifformulata mill-
Kumitat għall-Prodotti Mediċinali għall-Użu Veterinarju,

Billi:

(1)        Is-sustanzi farmakoloġikament attivi li jiġu użati fil-Komunità fil-prodotti mediċinali
           veterinarji u li l-għan tagħhom huwa biex jintużaw fuq l-annimali li jipproduċu l-ikel
           għandhom jiġu evalwati skont ir-Regolament (KEE) Nru 2377/90.

(2)        Il-Penethamate ġie inkluż fl-Anness I tar-Regolament (KEE) Nru 2377/90 għall-
           prodotti taċ-ċanga u tal-majjal għall-muskoli, ix-xaħam, il-fwied u l-kliewi u għall-
           ħalib imma biss għall-baqar. Li din l-annotazzjoni għandha tiġi estiża għal l-ispeċi
           mammiferi kollha li jintużaw għall-prodotti tal-ikel.

(3)        Ir-Regolament (KEE) Nru 2377/90 għandu jiġi emendat skont dan.

(4)        Għandu jitħalla biżżejjed żmien jgħaddi qabel ma jibda jseħħ dan ir-Regolament biex
           fid-dawl ta' dan ir-Regolament l-Istati Membri jkollhom iċ-ċans jagħmlu kull tibdil

1
           ĠU L 224, 18. 8. 1990, p. 1. Ir-Regolament kif emendat l-aħħar bir-Regolament tal-
           Kummissjoni (KE) Nru 75/2005 (ĠU L 15, 19.01.2005, p. 3).
 ---pagebreak--- 408             MT             Il-Ġurnal Uffiċjali ta’ l-Unjoni Ewropea                  5.12.2008

       meħtieġ lill-awtorizzazzjoni għas-suq li jkunu mogħtija skont id-Direttiva 2001/82/KE
       tal-Parlament Ewropew u tal-Kunsill tas-6 ta' Novembru 2001 dwar il-kodiċi tal-
       Komunità li għandha x'taqsam mal-prodotti mediċinali veterinarji.

(5)    Il-miżuri pprovduti għal dan ir-Regolament jaqblu mal-opinjoni tal-Kumitat
       Permanenti fuq il-Prodotti Mediċinali Veterinarji.

ADOTTAT DAN IR-REGOLAMENT

                                            Artikolu 1

L-Anness I tar-Regolament (KEE) Nru 2377/90 huwa emendat skont l-Anness ta' dan ir-
Regolament.

                                            Artikolu 2

Ir-Regolament jidħol fis-seħħ fit-tielet jum wara li jkun ippubblikat f'Il-Ġurnal Uffiċjali ta' l-
Unjoni Ewropea. Huwa jkun japplika mill-14 ta' Settembru 2005.

Dan ir-Regolament għandu jkun jorbot fl-intier tiegħu u jkun japplika direttament fl-Istati
Membri kollha.

Magħmul fi Brussell, 15 ta' Lulju 2005.

Għall-Kummissjoni
Günter VERHEUGEN
Viċi President
 ---pagebreak--- 5.12.2008          MT                                      Il-Ġurnal Uffiċjali ta’ l-Unjoni Ewropea                                                     409

                                                                         ANNESS

A. Is-sustanzi msemmijin hawn taħt huma mdaħħlin fl-Anness I (Lista tas-sustanzi attivi farmakoliġikament li għalihom ġew fissi l-limiti massimi tar-
residwi)-{}-

1. Aġenti kontra l-mard infettiv

1.2. Antibiotiċi-{}-

1.2.1. Penisilin

Sustanzi attivi farmakoloġikament     Residwu markatur                     Speċi tal-annimali                         MRLs     Tessuti involuti

Penethamate                           Benzylpenicillin                     L-ispeċi kollha li jipproduċu l-ikel     50 µg/kg   Muskoli
                                                                           minnhom

                                                                                                                    50 µg/kg   Xaħam

                                                                                                                    50 µg/kg   Fwied

                                                                                                                    50 µg/kg   Kliewi

                                                                                                                     4 µg/kg   Ħalib